ე ლ ე გ ი ა

**რა მაგონდება სიხალისე გიჟური წლების,**

**ვით ნამთვრალევი ვიმღვრევი და უღონოდ ვხდები,**

**მაგრამ რაც უფრო გადის ჟამი, გულის მდაღველი,**

**უფრო მაგრდება ღვინოსავით ჩემი ნაღველი**

**გზა მაქვს მჭუნვარე, საშიშ ზღვაში მერმისის ვრცელის**

**აწ მარტოოდენ მწუხარება და შრომა მელის.**

**მაინც არ მინდა დამეფაროს ბნელეთის რიდე,**

**სიცოხლე მინდა, რომ ვფიქრობდე, ვწვალობდე, ვქმნიდე.**

**მწამს, ზრუნვით სავსე კაეშნიან დღეთა დინებას**

**ხანდახან შვების მცირე შუქი დაეფინება:**

**დავტკბები ხოლმე ჰარმონიის მშვიდი ზვირთებით,**

**ნაოცნებარი დამაღონებს და ავტირდები,**

**და ეგებ მწუხრზე სიყვარულმა გზა სიმძიმილის**

**კვლავ გამინათოს განშორების ნაზი ღიმილით.**

**1830**